মধ্যপ্রদেশে সরকারি চাকরিতে বাড়ল মহিলাদের সংরক্ষণ

ভোপালঃ মধ্যপ্রদেশে (Madhyapradesh) সরকারি চাকরিতে (Women’s Quota) মহিলাদের জন্য বিশেষ ছাড়। বাড়ানো হল সংরক্ষণের ঊর্ধ্বসীমা। আগে ছিল ৩৩ শতাংশ, সেটি বাড়িয়ে করা হল ৩৫ শতাংশ।

রাজ্যের উপ মুখ্যমন্ত্রী রাজেন্দ্র শুক্লা (Chief Minister Mohan Yadav) জানিয়েছেন, মন্ত্রিসভা মেডিকেল কলেজগুলিতে সহকারি অধ্যাপকদের নিয়োগের ঊর্ধ্বসীমা ৪০ থেকে বাড়িয়ে এখন ৫০ বছর করার সিদ্ধান্ত নিয়েছে।

মঙ্গলবার মধ্যপ্রদেশ সরকার স্পষ্ট করে জানিয়েছে, সরকারি চাকরিতে মহিলাদের সংরক্ষণ (Women’s Quota) বাড়ানোর সিদ্ধান্ত নিয়েছে। সংরক্ষণ ৩৩ শতাংশ থেকে বাড়িয়ে ৩৫ শতাংশ করা হয়েছে।

মুখ্যমন্ত্রী মোহন যাদবের কেবিনেট মন্ত্রকে এই সিদ্ধান্ত নেওয়া হয়েছে। সাংবাদিকদের প্রশ্নের উত্তরে এই কথা জানান রাজেন্দ্র শুক্লা। উপ মুখ্যমন্ত্রী আরও জানিয়েছেন, রাজ্য পাবলিক সার্ভিস কমিশন এবং কর্মচারী নির্বাচন বোর্ডের মাধ্যমে করা সমস্ত নিয়োগে এই সিদ্ধান্ত কার্যকর করা হবে।

আরও পড়ুন:বিশ্ববিদ্যালয়গুলিতে প্লাস্টিক ব্যবহার বন্ধে কড়া পদক্ষেপ নিল ইউজিসি

মন্ত্রকের তরফ থেকে জানানো হয়েছে, কোটা বাড়ানোর জন্য, মন্ত্রিসভা মধ্যপ্রদেশ সিভিল সার্ভিসেস (মহিলা নিয়োগের জন্য বিশেষ বিধান) বিধিমালা, ১৯৯৭ এর অধীনে ১৩ সেপ্টেম্বর, ২০২৩ তারিখের মুখ্যমন্ত্রীর সিদ্ধান্ত এবং পরবর্তী বিজ্ঞপ্তি অনুমোদন করেছে।

মেডিক্যাল কলেজগুলিতে সহকারি অধ্যাপকদের নিয়োগের ঊর্ধ্ব বয়সসীমার কথাও জানিয়েছেন তিনি। ক্যাবিনেট মন্ত্রক ২০২৪-২৫ সালে খরিফ ও রবিশস্যর মৌসুমে ২৫৪টি নতুন সার বিক্রয় কেন্দ্র স্থাপন বিক্রয় কেন্দ্র সহ আরও কয়েকটি প্রস্তাব অনুমোদন করেছে।